Μπέρναρντ Χιλ

Ο **Μπέρναρντ Χιλ** (αγγλικά: *Bernard Hill*, 17 Δεκεμβρίου 1944 - 5 Μαϊου 2024) ήταν Άγγλος ηθοποιός του κινηματογράφου, του θεάτρου και της τηλεόρασης. Έγινε ευρέως γνωστός από τον ρόλο του ως Γιόσερ Χιους στη βρετανική σειρά *[[Boys from the Blackstuff]]* (1982), ως ο καπετάνιος Έντουαρντ Σμιθ στη ταινία *[[Τιτανικός (ταινία, 1997)|Τιτανικός]]* (1997), ως ο βασιλιάς Θέοντεν της Ρόχαν, στην τριλογία *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* (2001-03) και ως ο Λούθερ Πλάνκιτ, ο διευθυντής της φυλακής Σαν Κουέντιν, στην ταινία *True Crime* του Κλιντ Ίστγουντ. Πιο πρόσφατη επιτυχία του ήταν στην ταινία *[[Wolf Hall (μίνι σειρά)|Wolf Hall]]*, στο BBC 2, σε σκηνοθεσία του Χίλαρυ Μάντελ.

## Βιογραφία
Ο Χιλ γεννήθηκε στο Μπλάκλεϊ του Μάντσεστερ. Μεγάλωσε σε μια καθολική οικογένεια ανθρακωρύχων. Φοίτησε στη Πολυτεχνική Σχολή Δραματικής Τέχνης στο Μάντσεστερ την ίδια εποχή με τον Ρίτσαρντ Γκρίφιθς, από όπου έλαβε πτυχίο στο θέατρο το 1970.

## Καριέρα
Ο Χιλ απέκτησε αναγνωρισιμότητα ως Γιόσερ Χιους, ένας άνδρας της εργατικής τάξης ο οποίος οδηγήθηκε στα άκρα εξαιτίας ενός αδιάφορου συστήματος κοινωνικής πρόνοιας, στην ταινία του Άλαν Μπλίσντειλ The Black Stuff που προβλήθηκε στο πρόγραμμα του BBC Play for Today και αργότερα στη ταινία Boys from the Blackstuff. Η συχνά επαναλαμβανόμενη έκφραση του χαρακτήρα του *Gizza job* (*Δώστε μας δουλειά*) έγινε δημοφιλής στους διαδηλωτές κατά της συντηρητικής κυβέρνησης της Μάργκαρετ Θάτσερ λόγω της υψηλής ανεργίας που υπήρχε εκείνη την εποχή.

Το 1982 ο Χιλ εμφανίστηκε ως ο λοχίας Πούτναμ στην ταινία Γκάντι, σε σκηνοθεσία του Ρίτσαρντ Ατένμπορο. Το 1984 εμφανίστηκε στη ταινία The Bounty σε σκηνοθεσία του Ρότζερ Ντόναλντσον, μια δραματοποίηση στο ένοπλο εμπορικό πλοίο της Αυτού Μεγαλειότητας Bounty. Στο παρελθόν είχε αναλάβει μικρότερους ρόλους σε διάφορες βρετανικές δραματικές σειρές, όπως το 1976 όταν ενσάρκωσε τον Ρωμαίο στρατιώτη Γράτο στην ταινία *Εγώ, ο Κλαύδιος*.

Το 1975 πρωταγωνίστησε σε μια τηλεοπτική δραματοποίηση της ζωής του Τζον Λένον, με τίτλο *A Journey in the Life*. Εκτός από την τηλεόραση, ο Χιλ εμφανίστηκε και στο θέατρο, στην παράσταση Βυσσινόκηπος και στους πρωταγωνιστικούς ρόλους στις παραστάσεις Μάκβεθ και *A View from the Bridge*.

Το 1989 ο Χιλ εμφανίστηκε ως Τζο Μπράντσο στη ταινία Shirley Valentine, η οποία αφορούσε μια νοικοκυρά από το Λίβερπουλ (Pauline Collins) που ήταν πρώην αντάρτισσα κατά του κατεστημένου και που μπλέχτηκε σε μια εξωσυζυγική σχέση. Ο Χιλ συμμετείχε και σε πιο γνωστές ταινίες όπως *Βουνά του Φεγγαριού* (1990), *Σκάλαγκρικ* (1994) και *Δέρμα της Μαδαγασκάρης* (1995).

Στα μέσα της δεκαετίας του 1990, ο Χιλ άρχισε να εμφανίζεται πιο τακτικά σε ταινίες. Ο πρώτος μεγάλος του ρόλος ήταν στην ταινία *Το φάντασμα και το σκοτάδι* (1996), με πρωταγωνιστές τον Βαλ Κίλμερ και τον Μάικλ Ντάγκλας. Το 1997 ο Χιλ υποδύθηκε τον καπετάνιο Έντουαρντ Σμιθ στην ταινία *Τιτανικός*, σε σκηνοθεσία του Τζέιμς Κάμερον.

Το 2002 ενσάρκωσε τον Φίλος στην ταινία *The Scorpion King*, με πρωταγωνιστές τον Ντουέιν Τζόνσον, τον Μάικλ Κλαρκ Ντάνκαν και την Κέλυ Χου.

Το 2002 και το 2003 ενσάρκωσε τον βασιλιά Θέοντεν της Ρόχαν, στην δεύτερη και την τρίτη ταινία της επικής τριλογίας του Πίτερ Τζάκσον *Ο Άρχοντας των Δαχτυλιδιών*.

Είχε έναν μικρό ρόλο στην ταινία *Valkyrie* (2008), ως ο διοικητής της 10ης μεραρχίας Πάντσερ του γερμανικού Afrika Corps και ήταν η φωνή του σερ Ουόλτερ Μπεκ στο video game δράσης *Fable III* (2010).

Ο Χιλ ήταν η φωνή του δικαστή στην Αμερικανική κωμική-τρόμου ταινία animation *ParaNorman* το 2012. Ενσάρκωσε τον Σάμιουελ Κόττον, ιδιοκτήτη ενός εργοστασίου με γλυκά στην τριμερή δραματική σειρά του BBC *From There to Here* (2014).

Εμφανίστηκε ως Τόμας Χάουαρντ, 3ος Δούκας του Νόρφολκ, στην εξαμερή προσαρμογή του BBC των μυθιστορημάτων της Χίλαρυ Μάντελ, *Wolf Hall*. Το 2015, πρωταγωνίστησε ως Τζον Κλάριτζ στην βρετανική ταινία γκάνγκστερ *North v South*.

## Προσωπική ζωή και θάνατος
Ο Χιλ ήταν παντρεμένος με την ηθοποιό Μαριάννα Χιλ, με την οποία απέκτησε έναν γιο, τον Γκάμπριελ. Ζούσε στο Σάφολκ και ήταν μακροχρόνιος υποστηρικτής της Μάντσεστερ Γιουνάιτεντ. Το 2019, ο Χιλ έγινε επίτιμος διδάκτορας του Πανεπιστημίου της Ανατολικής Αγγλίας.

Απεβίωσε στις 5 Μαΐου 2024, σε ηλικία 79 ετών. Οι συμπρωταγωνιστές του από την τριλογία *Ο Άρχοντας των Δαχτυλιδιών*, ο συγγραφέας Άλαν Μπίσντειλ της ταινίας *Boys from the Blackstuff*, η μουσικός Μπάρμπαρα Ντίκσον και η σκηνοθέτης Λίντσεϊ Σαλτ του BBC Drama του απέτισαν φόρο τιμής.

## Φιλμογραφία
### Κινηματογράφος

### Τηλεόραση

### Θέατρο

### Video games

## Παραπομπές


## Εξωτερικοί σύνδεσμοι

* 
* Interview with BBC Suffolk

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης